Uue õppeaasta tööplaanid on kohe varsti koostamisel ning hariduslikud väljasõidud planeerimisel. Et see mitmekesisemalt kulgeks, tuleb appi Pokumaa. Tuginedes eelmiste aastate kogemustele, võime julgesti väita, et meid külastanud koolide ja lasteaedade grupid on veetnud huvitava ja inspireeriva aja kauni looduse ja muinasjutu keskel ning sellega rahule jäänud.
Põlva- ja Võrumaa piiril Pokumaal saavad kokku loodus- ja kunstiharidus ning muinasjutt. Hoiame au sees suurmeister Edgar Valteri loomingut ning õpime koos nägema maailma muinasjutulise paigana, mida hoida ja kaitsta.
Pokumaa muinasjutumetsa matkarajad ja ainulaadne Pokukoda pakuvad õuesõppe võimalusi mitmesuguste programmidega:
- „Saame pokudega sõbraks“ – Edgar Valteri „Pokuraamatu“ ainetel kunsti-, kirjandus- ja loodusprogramm lasteaialastele ja nooremale koolieale.
- „Kuidas õppida vaatama“ – kunsti- ja loodusprogramm nooremale ja keskmisele koolieale.
- „Õuesõppemängud talumaastikul“ – ajaloo-, talupojatarkuse ja loodusprogramm esimesele, teisele kooliastmele.
- „Millest kõnelevad metsad?“ – loodusprogramm alates keskmisest kooliastmest.
- „Loodussõbralik metsandus“ – loodusprogramm gümnaasiumile ja täiskasvanutele.
Broneerimisega ära viivita, sest vabad ajad täituvad kiiresti.
Meie juures on võimalik matkata ka metsaradadel, külastada Pokukoda, pidada sünnipäevi ja loometalguid programmi võtmata.
Kohtumiseni Pokumaal!